TULD JERUUSALEMMAST
Shalom, kallid sõbrad!
Mul on rõõm õpetada teile täna Jumala väest.
Räägin Jumala väest, jõust ja meelevallast meie elus.
Jumal andis meile oma väe, et võiksime muutuda.
Jumala vägi on vastus kõigile meie vajadustele.
Võime imestada, miks me ei suuda vaimselt läbi murda
või meil esineb tervise- või finantsprobleeme,
aga kui võtame vastu elava Jumala väe,
meie elu muutub.
Me ise muutume ja muutub kõik meie ümber.
Seepärast tahan edastada meile kõigile selle prohvetliku sõna.
Loeme esmalt psalmist 62.
Psalm 62:12.
Taavet ütleb siin midagi huvitavat.
"Kord on Jumal rääkinud; kaks korda ma olen seda kuulnud,
et Jumalal on vägi."
Väe ja vägevuse allikas on Jumal ise.
Mitte miski muu ei saa olla tõeline väe allikas.
Jumala väe allikas on alati Jumal ise.
Jumal saatis oma ainsa Poja Jeesuse, nagu ütleb Jh 3:16 -
"Sest nõnda on Jumal maailma armastanud,
et ta oma ainusündinud Poja on andnud,
et ükski, kes temasse usub, ei hukkuks,
vaid et tal oleks igavene elu."
Jumal andis oma Poja, et meie patud andeks anda.
Jeesus on ohver, Jumala Tall.
"Vaata, Jumala Tall, kes võtab ära maailma patud!"
Nii ütles Ristija Johannes, kui Jeesust nägi.
Juudid teavad, mida Jumala Tall tähendab.
Teame paasalugu Egiptusest vabanemise kohta.
Jumal määras toona paasaohvriks talle.
Selle verd tuli pintseldada uksepiitadele,
et hävitaja sisse ei pääseks.
See veri kaitses Iisraeli rahvast ja eraldas nad egiptlastest
noil iidsetel aegadel.
2000 aasta eest
saatis Jumal oma ainsa Poja, et saaksime Talle läheneda,
sest ilma vereta ei ole pattude andekssaamist.
Ilma pattude andeksandmiseta ei saa me Jumalale läheneda.
Kui Jumal on väe allikas ja me vajame seda väge,
peame vastu võtma Jumala Poja ohvri
ja pattude andeksandmise.
Peame vastu võtma ka Tema õigsuse.
See pole meie enda õigsus,
vaid Jumala teeb meid õigeks oma Vaimuga,
"sest südamega usutakse õiguseks,
suuga aga tunnistatakse päästeks."
Jeesus suri ristil,
läks alla surmavalda, nagu apostlid räägivad,
ja tõusis seejärel surnuist üles.
Püha Vaim, Jumala vägi, äratas Ta surnuist üles.
Jeesus tuli oma jüngrite juurde ja ütles midagi huvitavat.
Ap 1:4 - "Kui siis Jeesus viibis koos nendega,
keelas ta neil Jeruusalemmast lahkuda,
käskides jääda ootama Isa tõotust,
'mis teie olete minult kuulnud.
Johannes on küll ristinud veega ..."
Ristija Johannes oli muide Tema sugulane.
"'...aga teid ristitakse Püha Vaimuga
üsna varsti pärast neid päevi.'"
Mis tähendus oli sellel, et Johannes veega ristis?
See oli meeleparandus- ja andestamisristimine.
Ristija Johannes kuulutas:
"Parandage meelt, sest Taevariik on lähedal."
Nüüd ütleb Jeesus,
et kuigi see oli hea, on saabunud Vaimu aeg.
Ka Johannes ütles Jeesuse kohta, et Tema ristib Vaimu ja tulega.
Huvitav, et inimesed peavad vees ristitud saama.
See meenutab mikvet. Juudid teavad, millega tegemist on.
Täielikult vee alla kastmine, pea kaasa arvatud,
ja seejärel tullakse veest välja.
Johannes kastis inimesed vette meeleparanduseks,
"aga teid ristitakse Püha Vaimuga,
mitte kaua pärast neid päevi."
Siis upute üleni Pühasse Vaimu.
Püha Vaim valatakse välja teie peale.
See pilv ümbritseb teid,
täpselt nagu siis, kui Iisraeli rahvas läks läbi mere
ja vesi tõusis seintena kahte lehte üles.
Seegi on võrdpilt veega ristimisest,
aga ka Vaimus ristimisest,
kui pilv jüngrid varjas.
"Teid ristitakse Püha Vaimuga, mitte kaua pärast neid päevi."
Seejärel küsisid nad küsimuse,
mis mõlkus tol ajal kõigi iisraellaste meelel.
Siis valitsesid Iisraeli rahvast roomlased.
"'Issand, kas sa sel ajal taastad Iisraeli kuningriigi?'
Tema aga ütles neile: 'Ei ole teie osa teada aegu ja tunde,
mis Isa on iseenese meelevallaga seadnud,
vaid te saate väe Pühalt Vaimult, kes tuleb teie üle,
ja te peate olema minu tunnistajad Jeruusalemmas
ja kogu Juuda- ja Samaariamaal ning ilmamaa äärteni.'"
On tähtis mõista, et väe allikas on Jumal ise.
Jeesus ütles, et kui Jumala Vaim tuleb,
saate te väe.
Samal hetkel, kui usume Jeesust,
võtame endasse vastu Püha Vaimu.
Kui me südames usume ja suuga tunnistame,
et Jeesus on Issand ja Jumala Poeg, kes suri meie eest
ja tõusis surnuist, et meid õigeks teha,
võtame oma sisimasse vastu Püha Vaimu.
Siin räägib Ta siiski Püha Vaimu välisest tulemisest.
Püha Vaim meie sees tähendab väge muutuda ja vilja kanda.
Loeme koos Galaatlaste 5. peatükist.
Kogen siin Püha Vaimu ligiolu.
Gl 5:22: "Aga Vaimu vili on armastus, rõõm, rahu, pikk meel,
lahkus, headus, ustavus, tasadus, enesevalitsus -
millegi niisuguse vastu ei ole Seadus.
Jeesuse Kristuse omad
on lihaliku loomuse risti löönud koos kirgede ja himudega.
Kui me elame Vaimus, siis käigem ka Vaimus!
Ärgem olgem auahned,
üksteise ärritajad, üksteise kadestajad!"
Kui tunnistame Jeesuse oma Issandaks
ja võtame vastu Tema ohvri, tuleb meisse vägi.
Püha Vaim tuleb meie sisse elama.
Aga kui tahame teenida Issandat
ja oma peresid, naabreid ja rahvast,
vajame välist Püha Vaimu väge.
Sisemiselt on see vägi muutumiseks,
kuid väliselt tähendab see väge teha Jumala imesid.
"vaid te saate väe Pühalt Vaimult, kes tuleb teie üle,
ja te peate olema minu tunnistajad ..."
Markuse evangeeliumis öeldakse,
milleks Püha Vaimu väge vajame.
Markuse 16:15.
Jeesus ütleb jüngritele midagi huvitavat.
Mk 16:15 -
"Ja Jeesus ütles neile: 'Minge kõike maailma,
kuulutage evangeeliumi kogu loodule!
Kes usub ja on ristitud, see päästetakse,
aga kes ei usu, mõistetakse hukka.
Kuid uskujaid saadavad sellised tunnustähed:
minu nimel ajavad nad välja kurje vaime, ...'"
Ta annab meile meelevalla oma nimes,
kuid meelevald tuleb koos väega.
"... minu nimel ajavad nad välja kurje vaime, räägivad uusi keeli,
tõstavad paljaste kätega üles mürkmadusid,
ning kui nad jooksid midagi surmavat, ei kahjustaks see neid;
haiged, kellele nad panevad käed peale, saavad terveks.'"
Kui meisse tuleb Püha Vaim,
saame väe muutuda Jeesuse sarnaseks.
Kui saame Püha Vaimu väliselt, on sellel teatud tagajärjed.
Hakkame väeliselt teisi teenima.
Vajame Püha Vaimu nii sisemiselt, et muutuda,
kui ka väliselt, et teenida Jeesust
ja jagada väeliselt evangeeliumi.
Millised tulemused on siis sellel,
et Püha Vaim väliselt inimeste peale tuleb?
"Iga asi kinnitatakse kahe või kolme tunnistaja sõnaga."
Loen teile kaks kirjakohta.
Apostlite tegude 2. peatükis täitusid Jeesuse sõnad.
"Kui nelipühapäev kätte jõudis, olid nad kõik koos ühes paigas.
Ja äkitselt tuli taevast kohin,
otsekui tugev tuul oleks puhunud ..."
Siingi viidatakse Vaimu väele.
"... ja täitis kogu koja, kus nad istusid.
Ja nad nägid otsekui hargnevaid tulekeeli,
mis laskusid iga üksiku peale nende seas.
Ja nad kõik täideti Püha Vaimuga
ning hakkasid rääkima teisi keeli,
nõnda nagu Vaim neile andis rääkida."
Kui Vaim nende peale langes, hakkasid nad keeli rääkima.
Kui tahame elada Jumala väes,
peame saama ristitud Pühas Vaimus
ja hakkama keeltes palvetama.
Keeltega rääkimine on võimalik kõigile.
Kui tahame, siis Jeesus ristib meid Püha Vaimu ja tulega
ning hakkame uutes keeltes Jumalale saladusi rääkima,
täitume Jumala väega, et Teda teenida.
Teine koht on Apostlite teod, peatükk 19.
Apostel Paulus tegutses seal Pühas Vaimus.
Ap 19:1 -
"Aga kui Apollos oli Korintoses,
sündis, et Paulus käis läbi ülamaakonnad ja tuli alla Efesosse.
Ja leides sealt mõned jüngrid, küsis ta neilt:
'Kas te võtsite vastu Püha Vaimu, kui te saite usklikuks?'"
Vennad-õed, see on tähtis.
Nad uskusid Jeesust, kuid ei teadnud sellest midagi.
"Nemad aga vastasid:
'Me ei ole kuulnudki, et Püha Vaim on.
Ja tema ütles: 'Millesse siis teie olete ristitud?'
Nemad vastasid: 'Johannese ristimisse.'
Aga Paulus ütles: 'Johannes ristis meeleparandusristimisega,
öeldes rahvale, et nad usuksid sellesse, kes tuleb pärast teda,
see tähendab Jeesusesse.'
Seda kuuldes lasksid nad endid ristida Issanda Jeesuse nimesse.
Ja kui Paulus pani oma käed nende peale,
tuli neile Püha Vaim ja nad rääkisid võõraid keeli ja ennustasid."
Püha Vaimu väel on kaks tagajärge:
keeltega rääkimine ja prohveteerimine.
Mulle meenub üks lugu Vanast Testamendist.
Kuningas Saul kohtas gruppi prohveteid
ja hakkas prohveteerima.
Tol ajal aga keeltes ei räägitud.
Püha Vaim ei elanud inimestes, kuna nad polnud uuesti sündinud.
Püha Vaim tegutses siiski väliselt. Inimesed muutusid.
Sellest tekkis kõnekäänd: "Kas Saulgi on prohvetite seast?"
On tähtis mõista, et oleme need,
kes vajavad Jumala väge.
Naaseme kuningas Taaveti sõnade juurde.
Psalm 62:12 -
"Kord on Jumal rääkinud;
kaks korda ma olen seda kuulnud, et Jumalal on vägi."
Miks "kaks korda kuulnud"? Kas kahe kõrvaga?
Kaks korda seepärast, et olen seda kuulnud ja omaks võtnud.
Meiegi peame vastu võtma Jeesuse evangeeliumi ja Püha Vaimu väe.
See koorem on kerge.
See on seiklus Vaimus.
Ilma Püha Vaimu väeta on raske usklik olla.
Vägi tuleb ka usust.
Usume, et Jeesus on Messias,
Jumala Poeg ja lihaks saanud Jumala Sõna.
Usume, et Ta löödi 2000 aasta eest risti
siin Jeruusalemmas, Kolgatal,
Ta ohverdas oma elu maailma pattude eest,
tõusis surnuist ja tegi meid õigeks.
Samamoodi peame uskuma,
et meile on antud Püha Vaimu vägi.
Kui hakkame keeltes palvetama, prohveteerima ja Vaimus elama,
on see suurepärane. Seda ei võida miski!
Saame ilmutusi,
ajame välja kurje vaime, tervendame haigeid.
Mitte meie enda, vaid Jumala nime austuseks,
elava Jumala evangeeliumi pärast.
Jeesus ajas kurje vaime välja oma meelevallaga
ja tervendas haigeid Püha Vaimu väega.
Loeme, mida Luukas Jeesusest räägib.
Luuka 4:1 -
Tänu Jumalale!
"Jeesus aga, täis Püha Vaimu ..."
Miks Ta Püha Vaimu täis oli? Luuka 3:21 vastab:
"Ent sündis, kui kogu rahvast ristiti ja ka Jeesus oli ristitud
ja palvetas, et taevas avanes
ja Püha Vaim laskus ihulikul kujul Jeesuse peale kui tuvi,
ja taevast kostis hääl:
'Sina oled mu armas Poeg, sinust on mul hea meel!'"
Lk 4:1: "Jeesus aga, täis Püha Vaimu, tuli tagasi Jordani äärest,
ja aeti Vaimu läbi kõrbe ..."
Ta võitis seal saatana kiusatused.
Salm 13: "Ja kui kurat kogu kiusamise oli lõpetanud,
jättis ta Jeesuse mõneks ajaks rahule.
Jeesus tuli Vaimu väes tagasi Galileasse
ja kuuldus temast levis kogu ümbruskonda.
Ja ta õpetas nende sünagoogides ja kõik austasid teda."
Vägev! Ta õpetas Püha Vaimu väes.
Õpetades tuli Tema peale Püha Vaimu vägi.
Püha Vaim kinnitas Tema õpetusi haigete tervenemisega,
kurjade vaimude lahkumisega ja imedega.
Sama peab ka meiega juhtuma.
"Jeesus tuli ka Naatsaretti, kus ta oli üles kasvanud,
ja läks oma harjumust mööda hingamispäeval sünagoogi.
Ja kui ta tõusis lugema,
anti tema kätte prohvet Jesaja raamat.
Ta rullis raamatu lahti ja leidis koha, kuhu oli kirjutatud:
'Issanda Vaim on minu peal, seepärast on ta mind salvinud.
Ta on mind läkitanud kuulutama vaestele rõõmusõnumit,
kuulutama vangidele vabakslaskmist
ja pimedatele nägemist, laskma vabadusse rõhutuid,
kuulutama Issanda meelepärast aastat.'"
Iga sõna on olulise tähtsusega.
Jesajas pole kohta "pimedatele nägemist".
Luukas kasutab selles lauses siiski
Jesaja sõnu silmade avamisest ja väest.
Elava Jumala vägi avab silmad
nägema asju, mida pole varem nähtud.
Vennad-õed, palvetame täna,
et Jeesus ristiks meid Vaimu ja tulega,
ja et Püha Vaim tuleks meie peale
ning hakkaksime keeltes palvetama ja prohveteerima.
Peame seda igatsema ja taotlema.
Peame seda tahtma.
Kui me seda ei taha, siis me üksnes näitleme usklikku.
Peame olema Jumala Sõna kohased usklikud.
Peame uskuma ja veega ristitud saama,
kuid saama ristitud ka Vaimus.
Jeesus luges just need sõnad Jesaja raamatu 61. peatükist:
"Issanda Jumala Vaim on minu peal, sest Issand on mind võidnud;
ta on mind läkitanud viima rõõmusõnumit alandlikele,
parandama neid, kel murtud süda,
kuulutama vabastust vangidele ja avama pimedate silmi,
kuulutama Issanda meelepärast aastat ..."
See tähendab juubeliaastat, Jumala tahte tulekut maa peale.
Kui oleme saanud Püha Vaimu ristimise,
toome Issanda tahte oma ellu, perekonda,
linna ja maale.
Meeldigu teile või mitte, kuid vajate ristimist Pühas Vaimus ja vees.
Kas avate nüüd oma südamed ja tahate seda väge,
mille kohta Jeesus ütles:
"... te saate väe Pühalt Vaimult, kes tuleb teie üle?"
Usun, et tahate seda,
nagu teiegi, kes seda teleri kaudu vaatate.
Kui tahate, tuleb Püha Vaim ja ristib teid Vaimu ja tulega.
Siis võite teha Jumala tahet nagu Jeesus, Jumala Poeg,
Tema jüngrid, apostlid ja paljud tänapäeva usklikud.
Palvetame kohe, aga enne tuleb mõista ühte asja.
Väge pole antud meile
iseenda upitamiseks.
Loeme veel ühe koha Apostlite tegudest.
Filippus tuli Samaariasse, kus paranes haigeid ja sündis imesid.
Mis siis juhtus?
See on äärmiselt huvitav koht.
Apostlite teod 8:1.
Saulus kiusas veel kogudust taga.
"Sel päeval tõusis suur tagakiusamine Jeruusalemma koguduse vastu
ja kõik peale apostlite
hajutati mööda Juuda- ja Samaariamaad.
Aga mõned vagad mehed matsid Stefanose maha
ja tegid suure leinatalituse tema pärast.
Ent Saulus hakkas laastama kogudust, käis mööda kodasid
ning vedas kaasa mehi ja naisi ning andis need vangi.
Nüüd käisid need, kes olid tagakiusamisel hajutatud,
mööda maad ja kuulutasid evangeeliumi.
Filippus tuli ühte Samaaria linna ja kuulutas rahvale Kristust.
Rahvahulk pani üksmeelselt tähele, mida Filippus ütles,
kuuldes teda ning nähes tunnustähti, mida ta tegi."
Salm 9: "Aga üks mees, Siimon nimi,
oli juba varem selles linnas ja nõidus
ning pani Samaaria rahvast jahmuma, öeldes end kellegi suure olevat.
Tema mõju all olid kõik, nii pisikesed kui suured, ja ütlesid:
'See on Jumala vägi, mida hüütakse Suureks.'"
Ta oli nõid, kelle väe allikaks polnud Jumal.
Meie väe allikas on Jumal ise, Püha Vaim.
See allikas on püha, püha, püha, Vägede Issand!
Issand ei anna meile oma väge, kui tahame sellega endale au tuua
ja väidame end suureks, nagu see Siimon.
Suur pole see, kes end suureks nimetab,
vaid see, keda Jumal nimetab suureks.
Jeesus õpetaski, et kui tahate suured olla, olge väiksed!
Sulgege silmad ja ühinege minuga palves!
Taevaisa! Aitäh selle õpetuse eest!
Ütlesid, et kus kaks või kolm on koos Sinu nimel,
seal oled Sina nende keskel ja annad neile kõik, mida nad paluvad.
Anume siis, et ristiksid meid Püha Vaimu ja tulega!
Risti need, kes seda vaatavad, Püha Vaimu ja tulega,
nii et Jumala vägi täidaks nende elud, Jeesuse nimel!
Tervenda oma rahvas, Isa!
Õnnistan vendi ja õdesid ning ajan välja segavad vaimud!
Kuulutan täielikku tervenemist Jeesuse nimel!
Ja kogudus ütleb: "Aamen!" Shalom Messias Jeesuse nimel!
Tõlge: Monika Jaaguri